Ασφαλιστικές κατηγορίες του Ταμείου Επικουρικής Ασφάλισης, Πρόνοιας και Κοινής Διανομής Πωλητών Βενζίνης Αθηνών-Πειραιώς και Περιχώρων. Οι ασφαλιστικές κατηγορίες για τον υπολογισμό και την καταβολή των μηνιαίων εισφορών, στο Ταμείο Επικουρικής Ασφάλισης, Πρόνοιας και Κοινής Διανομής Πωλητών Βενζίνης Αθηνών-Πειραιώς και Περιχώρων των προσώπων που ασφαλίζονται από 1.1.1993 και μετά, όπως έχουν καθορισθεί με τα Π.Δ/τα 128/1993 (Α 54), 127/ 1993 (Α 54) και 124/1993 (Α 54), για το Ταμείο Ασφαλίσεως Εμπόρων (Τ.Α.Ε.), το Ταμείο Επαγγελματιών και Βιοτεχνών Ελλάδος (ΤΕΒΕ) και το Ταμείο Συντάξεως Μηχανικών Εργοληπτών Δημοσίων Έργων (ΤΣΜΕΔΕ) αντίστοιχα, είναι οι εξής: 1η ασφαλιστική κατηγορία 105.000 δρχ. 2η » 130.000 δρχ. 3η » 155.000 δρχ. 4η» 180.000 δρχ. 5η » 205.000 δρχ. 6η » 230.000 δρχ. 7η» 255.000 δρχ. 8η » 280.000 δρχ. 9η » 305.000 δρχ. 10η » 330.000 δρχ. 11η » 355.000 δρχ. 12η ασφαλιστική κατηγορία 380.000 δρχ. 13η » » 405.000 δρχ. 14η » » 430.000 δρχ. Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά, βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης από 1.1.1993. Η καταβολή των μηνιαίων εισφορών των ασφαλισμένων του προηγούμενου άρθρου γίνεται επί της 1 ης ασφαλιστικής κατηγορίας. Με δήλωση του ο ασφαλισμένος προς τον οικείο φορέα κατά την έναρξη της ασφαλίσεως δύναται να επιλέξει άλλη, εκτός της 1 ης ασφαλιστική κατηγορία για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. Η ισχύς του διατάγματος αυτού, αρχίζει από 1.1.1993. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος διατάγματος.